Raad Doesburg niet akkoord met forse verhoging toeristenbelasting - Omroep Gelderland
donderdag 31 oktober 2019, 22:55
De Belofte Gemeente Doesburg Doesburg Politiek Nieuws Meesterplan vir water: Lisensies gouer toegeken - Landbou - Republikein
Tuesday, February 25th, 16:43:25
'Boere kan nie sonder water boer'
02 December 2019 | Landbou
Sarel van der Walt - Suid-Afrika sal oor die volgende tien jaar sowat R900 miljard moet bestee as hy watersekerheid wil hê.
Lindiwe Sisulu, minister van mens­like nedersettings, water en ­sanitasie, het Donderdag op 'n mediakonferensie in Pretoria gesê sowat R567 miljard daarvan is beskikbaar en nog R333 miljard moet iewers gevind word.
Sy het 'n water-meesterplan bekend gemaak wat volgens haar dalk “­ambisieus en waaghalsig” klink. “Maar water is te belangrik vir ons om dit nié te doen nie. As ons nou optree, kan ons 'n voorspelde tekort aan water van 17% in 2030 afweer.”
Verskeie rolspelers, onder meer uit die geledere van die landbou, die ­sakewêreld en die burgerlike same­lewing, het by­gedra tot die dokument van 64 bladsye.
Die minister erken die situasie word vererger deur 'n tekort aan vaardighede en spesialiste, soos wateringe­nieurs, wetenskaplikes, hidroloë, hulpbron-ekonome en geohidroloë.
“Ons is 'n baie droë land en die ­situasie sal waarskynlik weens ­klimaatsverandering verder versleg. Ons watersekerheid kan net ­verseker word deur 'n kombinasie van 'n goeie wedstrydplan, slim tegnologie, kundigheid, goeie mensemateriaal in die sektor, uitstekende navorsing, inligtingstelsels, goeie wetgewing en 'n goed funksionele en 'n gekoördineerde institusionele ekostelsel. Bowenal moet Suid-Afrikaners leer om water spaarsaam te gebruik,” sê sy.
Die plan bevat 'n reeks ­dringende stappe wat gedoen en deur alle ­rolspelers in werking gestel moet word om stelsel- en infrastruktuur-uitdagings te oorkom.
Weens die beperkte finansiële bronne van die regering sal die private sektor in die toekoms ook 'n groter rol moet speel en in vennoot­skappe met die regering moet gaan.
Die departement van menslike ­nedersettings, water en sanitasie se herstrukturering is een van die plan se kerndoelwitte.
Sisulu sê ook Suid-Afrika is in gesprek met sy buurlande oor samewerking oor die kwessie.
Daar word reeds met die Demokratiese Republiek van die Kongo (DRK) gepraat oor die moontlikheid om water met pypleidings na Suid-­Afrika te bring.
Die Federasie vir 'n Volhoubare Omgewing (FVO) en die Wêreldnatuurfonds (WWF) het die meesterplan gister versigtig verwelkom en sê die spoed waarmee dit in werking gestel gaan word, is van kritieke belang.
• Waterlisensies vir boere sal nou binne 49 dae toegeken word.
• Meer aandag sal in die toekoms gegee word aan die hervorming van die stelsels waarvolgens waterlisensies aan boere toegeken word.